ДОГОВОР ЗА ПОВИШАВАНЕ НА КВАЛИФИКАЦИЯТА

 В системата на образованието повишаването на квалификацията се регламентира с Наредба № 5 за условията за повишаване квалификацията на педагогическите кадри в системата на народната просвета и реда за придобиване на професионално-квалификационни степени (ДВ, бр. 61 1997 г.).

 В наредбата са описани формите за повишаване на квалификацията, равнището за провеждане на квалификационната дейност и най-вече – редът за придобиване на професионално-квалификационни степени.

 Доколкото съгласно §7 от Допълнителните разпоредби - „На педагогическите кадри по §1, придобили професионално-квалификационни степени, се признава по-високо професионално равнище при оценяването и заплащането на труда по ред, определен от Министерството на образованието, науката и технологиите.“, то имено придобиването на ПКС е обект на много въпроси от страна на учителите.

 Участието в квалификационни форми за придобиване на ПКС става единствено по личното желание на учителя, доколкото е свързано с определени разходи.

В същото време е важно да се знае, че съществува реално възможност процеса на повишаване на квалификацията да се облекчи значително, ако се подпише съответен договор с директора на учебното звено.

Възможността е заложена в чл.234 от КТ „Договор за повишаване на квалификацията и за преквалификация.“

 При този договор предмета е “..повишаване на квалификацията или придобиване на квалификация по друга професия или специалност (преквалификация). Под повишаване на квалификацията следва да се има предвид придобиването на ново, по-високо ниво на упражняваната професия или специалност. Договорът урежда взаимните права и задължения на страните във връзка с предмета на договора-чл.234, ал.2 от КТ, както и правата и задълженията им след квалификацията (преквалификацията) относно обезпечаването на работа и отговорностите при неизпълнение - чл.234, ал.3 от КТ. Страни по този договор са директорът (работодател по смисъла на §1, т.1 КТ) и учителят (работник/служител). Страните по този договор са и страни по трудово правоотношение, което съществува паралелно и независимо от отношението по договора за повишаване на квалификацията (преквалификация).

 В подобен договор могат да се включат клаузи, че работодателят поема за своя сметка таксите и другите разходи свързани с обучението за придобиване на ПКС, осигурява отпуск за съответния период (съгласно чл. 45 от Колективен трудов договор за системата на народната просвета от 26.06.2014 г. този отпуск е платен служебен по чл. 161 от КТ), а учителят от своя страна поема задължение за определен период от време да работи в това учебно звено (съгласно чл. 234, ал. 3 този период не може да е по-дълъг от 5 години).

Срока на договора се уговаря в зависимост от всички други обстоятелства свързани с предмета на договора. Необходима е писмена форма, макар че това изрично не е уредено в КТ.

Прекратяването на договора може да се осъществи по реда на чл.236 от КТ, като в самия договор може да се предвиди заплащане на неустойки при виновното му неизпълнение от страна на повишаващото квалификацията си лице.

Иван Кънчев, гл. експерт в направление „Професионално-творческо“

**Примерен договор**

**ДОГОВОР**

**Повишаване на квалификацията**

№ ..... /............(дата)

Днес,...............г.,

в гр........................................ се сключи настоящият договор за условията за повишаване на квалификацията и придобиване на ..... ПКС между

1. ......................................../наименование на учебното звено/, БУЛСТАТ....................., адрес ..................................... представлявано от..........................................................., ЕГН..............................................., наричано по –долу “работодател”

и

2. ..........................................................ЕГН........................................................, наричан/а по- долу “ лице повишаващо квалификацията си ”,

1. **Предмет на договора**

Чл. 1. Работодателят се задължава да осигури отпуск по чл. 161 от КТ за времето на обучителните курсове за придобиване на ПКС)

Чл. 2. Работодателят се задължава за своя сметка да поеме преките разходи свързани с обучението за повишаване на квалификацията – учебни такси, такси за издаване на документи и др.

1. **Права и задължения на страните**

Чл. 4. Работодателят има право

* + - 1. да изисква от повишаващото квалификацията си лице редовно присъствие в квалификационната форма;
			2. да бъде уведомяван за всички обстоятелства, водещи до промяна или прекъсване на квалификационната форма
			3. да получава инхформация за текущото протичане на квалификационната форма.

Чл. 5. Работодателят се задължава

1. да осигури платен отпуск по чл. 161 от КТ и чл. 45 от КТД на национално равнище за провеждането на обучението;

2. да заплаща на обучаваното лице или на обучаващата институция таксите свързани с обучението;

3. след придобиване на съответното ПКС от повишаващото квалификацията си лице да му осигури работа по специалността за период не по-малък от 5 години.

Чл. 6. Повишаващото квалификацията си лице има право

1. при добросъвестно изпълнение на задълженията си да му бъде осигурен платен отпуск и изплащане на таксите свързани с обучението

Чл. 7. Повишаващото квалификацията си лице се задължава

1. да посещава редовно обучението;

2. да уведомява работодателя за всички обстоятелства от значение за участието му в обучението;

3.след завършване срока на обучение и придобиване на съответната ПКС да участва активно в провеждането на квалификационна дейност на училищно равнище;

* + - 1. след завършване срока на обучение и придобиване на съответната ПКС да не напуска работата при настоящия си работодател за срок от 5 години.

**ІV. Прекратяване на договора**

Чл. 8. Договорът се прекратява:

1. при отказ на повишаващото квалификацията си лице да завърши обучението;
2. с едностранно волеизявление на работодателя за разваляне на договора при виновно неизпълнение на задълженията на повишаващото квалификацията си лице;

**V. Отговорност при неизпълнение**

Чл. 9. При виновно неизпълнение на задълженията по настоящия договор или необоснован отказ за завършване на обучението повишаващото квалификацията си лице дължи на работодателя разходите изплатени за негово сметка по провеждане на обучението

 Настоящият договор се изготви в два екземпляра, по един за всяка от страните и се подписа както следва

Работодател : Повишаващо квалификацията си лице: